રાજકોટના નાનામવા મેઈન રોડ ખાતે વિશાલ રમેશભાઈ ઉંધાડ નામનો પટેલ યુવાન 1 મેના રોજ તેનું બાઈક લઈ જતો હતો. ત્યારે ભક્તિનગર પોલીસ મથકમાં ફરજ બજાવતા કોન્સ્ટેબલ પ્રતાપસિંહ રાણા અને અન્ય બે પોલીસમેનોએ સિવિલ ડ્રેસમાં ધસી આવી ‘તમે પટેલોએ ખૂબ ઉપાડા લીધા છે, તેમજ અનામત આંદોલન ચાલુ થયું ત્યારથી તમારી ખૂબ ફાટ વધી છે' તેમ કહી વડે બેફામ મારઝૂ કરી હતી તેમજ રીવોલ્વર કાઢી વિશાલના માથા પર મૂકી કહ્યું હતું કે ' પટેલોને તો મારી જ નાખવા છે તો જ ઉપાડા બંધ થશે. ' આ ઘટનાને પગલે પાટીદારોએ પોલીસ કમિશનર સમક્ષ ત્રણેય પોલીસકર્મી સામે પગલાં લેવા આવેદનપત્ર પાઠવ્યું હતું. તેમજ મુખ્યમંત્રીને લેખિતમાં રજૂઆત કરી હોવાનું આવેદનપત્રમાં જણાવ્યું હતું.